text: TV SYD lover bedre vejr i 2014
  01 januar 2014 kl. 14.44
  Et nyt år betyder også bedre vejr her på TV SYD. Fra i dag er det nemlig vejrværterne, som du kender fra TV 2, der fortæller dig om vejret i Syd- og Sønderjylland.
  På premieredagen er det Ellen Nybo som fordeler sol og vind lige. Og derudover tager vi dig også med på en flyvetur hen over vores landsdel, så du kan få overblik over vejret lige der, hvor du bor.
  Vejrudsigten sendes hver dag allerførst i vores 19,30-udsendelse og sidste i vores korte udsendelser om eftermiddagen.
  